Manifestasyon Mèkredi Nan Pòtoprens
Divès sektè ann Ayiti ap mande jistis ak sekirite apre yon seri zak anlèvman ak asasina ki boulvèse konsyans moun. Plizyè gwoup mete ansanm pou lanse yon manifestasyon kont aktivite kidnapping ki rekòmanse nan peyi a depi kèk mwa. Korespondan nou Rotchild Francois Jr. gen detay.
Yon palmantè ayisyen fè konnen li pral mande kòlèg li yo pou yo vote yon pwojè-lwa k'ap prevwa sanksyon sevè, ata lanmò, pou kidnapè k'ap simen dèy non sèlman nan kapital la, Pòtoprens, men tou nan kèk vil pwovens. Korespondan nou Yvan Martin Jasmin gen nouvèl sa a depi vil Kap-Ayisyen.
Sou plan politik, negosyasyon yo ap kòmanse seryezman semèn sa a sou ratifikasyon Robert Manuel kòm pwochen chèf gouvènman Ayiti. Korespondan nou Renan Toussaint te pale ak yon Depite ki fè pati blòk majoritè nan Chanm Bas la, CPP.
Pou w ka koute repòtaj sa yo an detay, fè klik sou ralonj ki anlè foto a.